2.0 (फ़िल्म)
2.0 भारतीय काल्पनिक विज्ञान पर आधारित फ़िल्म है, जिसका निर्देशन शंकर ने किया है। इसके लेखक शंकर और जयमोहन है। यह 2010 में प्रदर्शित हुई तमिल फ़िल्म एन्थिरन (रोबोट) का दूसरा भाग है, इसमें रजनीकान्त, एमी जैक्सन और अक्षय कुमार मुख्य किरदार में हैं। ए॰ आर॰ रहमान ने फ़िल्म में संगीत दिया है। इस फिल्म को 14 भाषाओं में डब किया गया। 29 नवंबर 2018 को इसे पूरी दुनिया में प्रदर्शित किया गया।
इसे आमतौर पर सकारात्मक समीक्षा ही मिली। इसमें आलोचकों ने विशेष रूप से फिल्म के दृश्य प्रभाव, रजनीकान्त और अक्षय कुमार के प्रदर्शन और साथ ही साथ सामाजिक संदेश देने की सराहना की, लेकिन कहानी और उसके गति की काफी आलोचना की गई। हालाँकि इस फिल्म ने अपने पहले दिन ही दुनिया भर में 117.34 करोड़ की कमाई करने में सफल रहा। इस फिल्म के हिन्दी डब ने से अधिक कमा कर "" के बाद दूसरी सबसे अधिक कमाई करने वाली हिन्दी डब फिल्म भी बन गया है। इसी के साथ ये पूरी दुनिया में सबसे अधिक कमाई करने वाला छठवाँ भारतीय फिल्म भी बन गई है।
पक्षियों से घिरा एक इंसान लटक कर अपनी जान दे देता है, वहीं दूसरी ओर वसीगरन (रजनीकान्त) एक नए रोबोट नीला को विद्यार्थियों को दिखा रहा होता है। तभी अचानक सभी के मोबाइल फोन उड़ने लगते हैं। इस बारे में कुछ पता लगने से पहले ही पूरे तमिलनाडु के सभी मोबाइल फोन हवा में उड़ चुके होते हैं। इस समस्या को हल करने के लिए सरकार द्वारा एक आपातकालीन बैठक बुलाई जाती है। वसीगरन वहाँ चिट्टी को फिर से लाने के बारे में प्रस्ताव रखता है, जिसे 2010 में अलग कर दिया गया था। लेकिन प्रोफेसर बोहरा का बेटा, धिनेन्द्र बोहरा इसका विरोध करता है और काउंसिल सेना से मदद लेने का फैसला करती है। हालाँकि सेना पर मोबाइल फोन के झुंड हमला कर देते हैं।
इसी तरह मोबाइल फोन बेचने वाले जयंत कुमार और ट्रांसमिशन टावर के मालिक रंजीत लूला के साथ साथ ये मोबाइल फोन राज्य के टेलिकॉम मंत्री को भी मार देते हैं। आगे होने वाले नुक्सान से बचने के लिए गृह मंत्री, विजय कुमार बिना अनुमति ही वसीगरन को चिट्टी को बनाने का आदेश दे देता है। चिट्टी उन मोबाइल फोन का पीछा करता हुआ एक बड़े कौवे तक आ जाता है। उन दोनों के बीच लड़ाई होती है और चिट्टी की बैटरी खत्म होने लगती है, वो बिजली का स्रोत ढूंढने लगता है और उसे तीन बड़े सिंगल ट्रांसमीटर दिखाई देते हैं। वो कौवा उस ट्रांसमीटर के क्षेत्र में नहीं आ पाता है, जिससे वसीगरन हैरान रह जाता है।
वसीगरन को चिट्टी से पता चलता है कि उन पक्षियों को किसी नकारात्मक ऊर्जा या औरा से ताकत मिल रही है, जो किसी एक इंसान और कुछ पक्षियों के हैं। इसके बाद वसीगरन समझ जाता है कि उन पक्षियों को कैसे काबू में लाया जा सकता है। वो पक्षियों को बुलाने और सामान्य करने के लिए एंटीना का इस्तेमाल करता है। जब सामान्य करने की प्रक्रिया 50% हो जाती है तो वो पक्षी कमजोर हो कर एक मानव का रूप ले लेते हैं, जो अपने आप को पक्षी राजन कहता है।
उसके बाद दिखाया जाता है कि पक्षी राजन एक पक्षी विज्ञानी था, जिसके घर कई सारे पक्षी आते और उसके साथ रहते थे। लेकिन मोबाइल फोन के बढ़ने और उसके साथ विकिरण के बढ़ने से उसके सारे पक्षी मरने लगे थे। वो ये बात जयंत कुमार, रंजीत लूला और टेलीकॉम मंत्री से भी कहता है, पर कोई बात तक नहीं सुनता, वो कई बैठक और आंदोलन भी करता है, पर कोई साथ नहीं देता। जब उसके सारे पक्षी मर जाते हैं तो पक्षी राजन भी ख़ुदकुशी कर लेता है। उसका जीवन और कुछ मारे हुए पक्षियों का जीवन आपस में मिल कर एक औरा बना लेता है, जो मोबाइल फोन पर नियंत्रण पा लेता है।
चिट्टी उसे लोगों को न मारने की बात कहता है, पर पक्षी राजन इससे इंकार कर उस पर हमला कर देता है। चिट्टी एंटीना को फिर चालू कर पक्षी राजन को शक्तिहीन कर देता है और एक नियंत्रण करने वाले सर्किट में कैद कर देता है। चिट्टी के मदद करने से गृहमंत्री उसे कानूनी मान्यता दे देता है। गृह मंत्री इस तरह के अन्य रोबोट बनाने का आदेश भी उसे दे देता है। इससे धिनेन्द्र जल उठता है और पक्षी राजन जिस जगह कैद रहता है, वहाँ जा कर उसे आजाद कर देता है। पक्षी राजन अब वसीगरन के शरीर में प्रवेश कर लेता है और लोगों पर हमला शुरू कर देता है। चिट्टी हमला नहीं कर पाता, क्योंकि वो वसीगरन को नहीं मारना चाहता है। पक्षी राजन इसका फायदा उठाता है और चिट्टी को अलग-अलग कर देता है।
नीला उसे वापस लैब में ले जाती है और उसके शरीर को वापस जोड़ देती है। इस बार को उस माइक्रोचिप के जगह बोहरा का लाल चिप लगा देती है। इससे चिट्टी अब 2.0 बन जाता है। नीला उसे सिर्फ पक्षी राजन को मारने के लिए विवश करती है। चिट्टी अपनी ही तरह कई सारे रोबोट बना लेता है और वहीं पक्षी राजन एक फूटबाल के मैदान में कब्जा कर लेता है और धिनेन्द्र को मार देता है। चिट्टी अपनी सेना के साथ वहाँ आ जाता है और दोनों के बीच लड़ाई शुरू हो जाती है। बैटरी खत्म होता देख वो पावर स्टेशन के ओर जाता है। इस समय माइक्रोबॉट इकट्ठा हो कर चिट्टी बनते हैं, जो कुटी चिट्टी वर्जन 3.0 है, वे सभी सफ़ेद कबूतर के ऊपर बैठ कर वहाँ आते हैं। वे लोग पक्षी राजन का ध्यान भटका देते हैं और उसके औरा को वसीगरन से अलग कर देते हैं। वे माइक्रोबॉट मिल कर उस पक्षी राजन के औरा को एंटीना तक ले जाते हैं और खत्म कर देते हैं। वसीगरन धीरे-धीरे अस्पताल में ठीक होता रहता है। विजय कुमार उससे मिलने आता है, तब वो उसे बताता है कि पक्षी राजन एक अच्छा इंसान था, जो भ्रष्ट समाज से पीड़ित था। वो इसका भी सुझाव देता है कि सभी को मोबाइल के इस्तेमाल को कम करना चाहिए और जितना हो सके, उतने पक्षियों को बचाने की कोशिश करनी चाहिए। चिट्टी वापस अपने पुराने वर्जन में आ जाता है।इससे पहले बने फिल्म एंथीरन जिसे हिन्दी में रोबोट नाम से प्रदर्शित किया गया था। उसके सफलता के कारण इस फिल्म के निर्माता तुरंत ही इसके दूसरे भाग को बनाने के लिए मार्च 2011 में ही राजी हो गए।
शंकर ने एंथीरन जो हिन्दी में रोबोट नाम से प्रदर्शित हुआ था, के दूसरे भाग जिसका नाम 2.0 के रूप में रखा गया है, के लिए रजनीकान्त के साथ एक और अभिनेता को लेने के लिए कमल हासन, आमिर खान और उसके बाद विक्रम से बात किया गया, लेकिन सभी ने इस फिल्म में काम करने से मना कर दिया। इसके बाद शंकर हिन्दी फिल्मों के अन्य अभिनेताओं रितिक रोशन और नील नितिन मुकेश से भी बात की लेकिन उन्होंने भी इस फिल्म में काम करने से साफ साफ मना कर दिया। इसके बाद इसके निर्माता ने अक्षय कुमार से इस फिल्म में काम करने हेतु बात की और अक्षय कुमार इसमें इस नकारात्मक किरदार को निभाने हेतु मान भी गए जिसके लिए उन्होंने 80 करोड़ रुपये लिये।
इसे फिल्माने के लिए आधिकारिक रूप से 12 दिसम्बर 2015 के दिन को चुना था। इसी दिन रजनीकान्त जी का जन्मदिन भी था। लेकिन दल ने दक्षिण भारत में आई बाढ़ के कारण इस आयोजन का प्रचार करना उचित नहीं समझा। इसके बाद इस दिन को 7 दिसम्बर कर दिया गया और इसे एक छोटे से आयोजन के रूप में आयोजित किया गया। इस फिल्म को 2.0 नाम से ही 16 दिसम्बर 2015 से फिल्माना शुरू कर दिया गया। पहले भाग को फिल्माने का काम चेन्नई में ही 30 दिसम्बर 2015 तक चला। इसके बाद दूसरे हिस्से को फिल्माने का काम जनवरी 2016 के मध्य शुरू हुआ।
फिल्म के संगीत एलबम में कुल ३ हैं। पहले २ गीतों को दुबई के बुर्ज अल अरब में २७ अक्टूबर २०१७ को लाँच किया गया। हालाँकि फिल्म में केवल एक ही गीत का प्रयोग किया जाएगा।
2.0 भारत में 6900 स्क्रीन और ओवरसीज में 2000 स्क्रीन में रिलीज हुई। अमेरिकी बॉक्स ऑफिस पर, फिल्म ने रजनीकांत की पिछली फिल्म लिंगा (2014) के जीवनकाल के कारोबार को केवल दो दिनों में पार कर लिया। माँग को पूरा करने के लिए दूसरे दिन पाकिस्तान में स्क्रीन गिनती 20 से 75 हो गई थी। अपने दूसरे दिन, इस फिल्म ने भारत में लगभग नेट अर्जित किया। 2.0 ने विदेशी बाजारों में पहले पाँच दिनों में यूएस $ 14.75 मिलियन (₹ 1.03 अरब) कमाए। अपने पहले सप्ताह के अंत तक, 2.0 फिल्म ने दुनिया भर में (यूएस $ 67 मिलियन) अर्जित किया, जिसमें भारत में (यूएस $ 50 मिलियन) और विदेशी बाजारों में 15 मिलियन अमेरिकी डॉलर () शामिल थे।अपने तीसरे सप्ताह के अंत तक फिल्म ने विश्वभर में 700 करोड़ रुपए की कमाई कर ली थी।